als_Latn dik_Latn sag_Latn
Një falltar nga Gana ka thënë se ai fshihet prapa lëndimit të Cristiano Ronaldos, i cili “kurrë nuk do të mund të shërohet nga ilaçet”.
Ylli i Real Madridit dhe Portugalisë është duke vuajtur nga tendonitisi dhe pritet që të mungojë në miqësoret e kombëtares së tij kundër Meksikës dhe Irlandës, por Nana Kwaku Bonsam ka thënë se lëndimi i fituesit të Topit të Artë është “shpirtëror”.
“Unë e di se nga çfarë lëndimi po ankohet Cristiano Ronaldo. Unë jam duke punuar në të”, ka thënë falltari për radio stacionin Angel FM.
“Seriozisht e kam. Javën e kaluar kam gjetur katër qenë dhe do t’i përdori për të krijuar një magji të quajtur ‘Kahwiri Kapam’”, ka thënë ai.
“Para katër muajve kam thënë se unë do të punoj në Cristiano Ronaldon dhe mos ta lejojë që të luajë në Kupën e Botës ose së paku të mos luajë kundër Ganës dhe mundësia ime është që ta mbajë të lënduar”.
“Ky lëndim nuk mund të kurohet nga ilaçet. Ata (mjekët) nuk do të jenë në gjendje të dinë diagnozën e lëndimit sepse është shpirtëror. Sot i lëndohet gjuri. Nesër këmba, pasnesër do t’i lëndohet diçka tjetër”, ka paralajmëruar magjistari ganez.
als_Latn als_Latn als_Latn als_Latn als_Latn als_Latn